På tokt med Mathilde

Må ikke forveksles med spillefilmen På tokt med Terna fra 1958På tokt med Mathilde er en norsk tv-serie for barn som gikk på NRK i 1962. Manuskript og sangtekster var ved Kåre Bing og Berent Andreas (Bente) Moe. Musikk av Kåre Siem, unntatt kjenningsmelodien «Kjenner du Mathilde?» av Hjalmar Lindberg. Den første episoden ble vist 16. januar 1962 og har gått i reprise i 1971 og 1982, og ble i Sveriges Radio sendt som På kryss med Mathilde. På tokt med Mathilde var den første norskproduserte tv-serien for barn.

Handlingen foregår ombord på fullriggeren «Mathilde» av Lillesand. Kaptein Bom (Berent Andreas (Bente) Moe) har fått med seg den slanke og kvikke matrosen Tim (Ulf Wengård) og den tykke, litt late og matglade matrosen Tom (Kåre Siem) på jakt etter en skatt. Et skattekart og en skatteregle (en av sangene) er det eneste de har å gå etter. Øvrige mannskap ble spilt av NRKs guttekor. Det blir en lang og spennende ferd til mange land og flere ganger tror de at skatten er funnet, men de blir lurt og må lete videre. Underveis møter de mange merkelige personer i havnene de kommer innom.

 Roller (utvalg) 
Et utvalg av roller (i den rekkefølgen de opptrer): 

 kaptein Bom – Berent Andreas Moe
 matrosen Tim – Ulf Wengård
 matrosen Tom – Kåre Siem
 havfruen Anne-Mare – Anne-Lise Tangstad
 sjørøveren Simsalabim – Arne Arnardo
 japansk danserinne – Wenche Arnardo?
 ballongfører – Mads Gjerdum
 matador Jensen – Frank Robert
 sjeik Abdullah – Willie Hoel
 Anitra – Anne-Lise Tangstad
 en løve – Magne Songvoll som bakparten
 indianerhøvding – Vegard Hall
 indianeren Sovende Ulv – Thorleif Reiss
 indianerkvinne – Ingebjørg Sem Stokke
 Ensomme-Larsen – Frimann Falck Clausen
 Eskimopappa – Rolf Just Nilsen
 Eskimomamma – Kari Diesen
 Fritiof Hansen – Carsten Byhring, som forøvrig hadde manus og regi i På tokt med Terna fra 1958
 vikingen – Leif Enger
 indisk handelsmann – Leif Enger
 fakir – Dan Fosse
 Sir Sporty, engelsk lord – Espen Skjønberg?
 Jiffer, lordens tjener – Arne Bang-Hansen
 dansk kone – Gerda Gilboe
 svensk fisker – Sven Olof Eliasson
 bystyrerepresentanter i Lillesand – Rolf Sand, Egil Hjorth-Jenssen, Birger Løvaas

 Episoder 
 Tim og Tom og kaptein Bom på langfart (20 min)
 Skattejakt på havbunnen (35 min)
 På skatteleting i Spania (20 min)
 En modig tyrefekter (20 min)
 Det spøker ombord (30 min)
 I ørkenen (20 min)
 Tim og Tom blir tatt til fange (25 min)
 I cowboyenes land (15 min)
 Jorden står på hodet (25 min)
 I Fritiof Hansens fotspor (15 min)
 På marked i India (25 min)
 Til Himalaya (15 min)
 Kurs for Lillesand (20 min)
 Når enden er god (25 min)

 Sangene 
+«Kjenner du Mathilde?» (melodi: Hjalmar Lindberg)
+«Skatteregle» 
+«Tim og Toms vise» (tekst: Odd Grythe)
(+)«Havfruens sang» (tekst: Kåre Bing) 
+«Boms sang på havbunnen» 
(+)«Hal i og dra (shanty)» 
+«Toms matvise» 
«Jeg vil bygge et slott» (tekst: Kåre Bing) 
+«Kjære frøken Señorita» (tekst: Kåre Bing)
+«Matadorens sang» (fra Carmen'' av Georges Bizet)
+«Ballongvise» 
«Sørgevise over Tim»
+«Spøkelsesvise»
+«Tippe-tippe-tønne» (tekst: Kåre Bing), 
+«Oppvaskvise»"
«Ørkensangen(Fremad i ørkensolens sand)»
+«Columbusvise» (tekst: Kåre Bing)
«Vuggesang for Hiawatha (tekst: Kåre Bing)
«Indianerkvad» (tekst: Kåre Bing)
+«Lillesandvise»
+«Ensomme-Larsson» 
«Ridevise (Jippi-jippi-ay)»
«Denne kula som vi bor på» (tekst: Kåre Bing) 
«Rullan, rullan»
+«Eskimorro-eskigøy» (tekst: Kåre Bing)
+«Isbreball»
«Skriv en bok» 
«Skaldens vise (Nå er jeg den aller siste viking)» (tekst: Kåre Bing) 
«Vise om havet» (tekst: Kåre Bing)
+«Boms trebeinvise»
«Indiasang»
«Sir Sporty & Jiffers sang» 
«Hist, hvor vejen slår en bugt» (tekst: H. C. Andersen, melodi: J. C.  Gebauer)
«En sjömannsvisa (I hamnen låg briggen)» (tekst: prins Wilhelm, melodi: Sverker Ahde)
«Vi nærmer oss Lillesand» 
«Finale» (potpurri over flere av sangene)

Alle sangene er av Bente Moe (tekster) med mindre annet er angitt og Kåre Siem (melodier). + betyr at sangen finnes på plate, (+) betyr at sangen bare finnes på EP-en.

Plateutgivelser 
På tokt med Mathilde (EP) med hørespill og noen av sangene fra serien med Bente Moe, Kåre Siem, Ulf Wengård, Mona Hofland og Laurits Johnson som forteller. (EP REP 389, RCA 1962)
LP/MC med Bente Moe, Kåre Siem, Ulf Wengård og Rolf Just Nilsen, med 16 av sangene fra serien i nyinnspillinger (LP 2920 159, Polydor 1976). Albumet er ikke utgitt som CD.

Eksterne lenker 

Norske barneserier
NRK Barne-TV
Norske TV-serier fra 1960-årene
TV-produksjoner på NRK